Pruning e etsoa ka serapeng sa pruner kapa serapeng se boneng. Nako e ntle ea ho etsa ts'ebetsong ena ke mathoasong a selemo, pele lipalesa tsa ho ruruha li qala ho hōla. Ralekgeswa wrote: Kere sepantu se monate ho fetisisa. Ke a kholoa le qanyetsoe sis o bonahala ekare o qala ho heva. O botse mmao le ntatao nthoeo, mmae sebono! Mang kapa mang ea tseba hore na ke molemo meteo addon bakeng Prepar3D ?? Makhanselara a kgaolo potlana ya Mahalapye ba boleletswe fa khansele ya legare e abetswe P21 million go dirisiwa mo ditirong tsa lenaneo la Ipelegeng mo ngwageng wa madi wa 2009/2010. Se se boletswe ke balomaganya ditiro tsa lenaneo la Ipelegeng mo kgaolong potlana ya Mahalapye, Mme Keitumetse Batshu le Rre Gerald Mahumba mo phuthegong ya khansele potlana e mo go yone khansele e neng e begelwa ka ditiro tse di tsweletseng. Rre Mahumba le Mme Batsu ba boleletse makhanselara gore lenaneo leo, le e leng la sennela ruri le abetswe P21 million e le madi a a tlaa dirisiwang mo ditirong di le 194 kwa dikgaolong tsa botlhophi tsa Mahalapye botlhaba, Mahalapye bophirima le Tswapong tse go bolelwang di thapa batho ba le 2 652 kgwedi le kgwedi. Ba re le fa lenaneo leo, le mo nakong eno go setseng go dirisitswe P4 799 590 le thapile batho ba le 719 mo kgaolong ya Mahalapye bophirima, ba le 710 kwa Tswapong borwa, ba le 614 mo Mahalapye botlhaba le ba 613 kwa kgaolong ya Shoshong. Ba re le fa lenaneo leo, le le itebagantseng le ditiro di tshwana le kagelelo ya mabitla, go tlhoba dikole, go phepafatsa tikologo, go katolola mesele le go thapa mapodisi a tikologo le tsweletse sentle, sebe sa phiri ke tlhaelo ya dikoloi tse di isang didirisiwa tsa kago kwa dikgaolong, boitseme jwa babereki bangwe ba Ipelegeng le boeteledipele jo bo reketlang jwa maloko a dikomiti tsa ditlhabololo ka e le bone ba neilweng tshwanelo ya go thapa babereki. Mo phuthegong eo, makhanselara a boletse fa ditiro dingwe di tshwana le kago ya metshelakgabo kwa Poloka/Dibete, Palla-road/Mmaphashalala, Mosolotshane/Moralane, Otse/Mokgenene le tsela ya Chadibe/Matlhako di weditswe fa dingwe tsa tsone di le gaufi le go wediwa. Mogolwane wa tsa ditogamaano mo khanseleng ya Mahalapye Mme Kealeboga Kwailane, o boletse fa dingwe tsa ditiro tse di dirwang e le go shafadiwa ga dikokelwana le dikole kwa metsing ya Mokgenene, Ikongwe, Otse, Chadibe, Moshopha, Poloka gammogo le go gokelwa ga motlakase mo dikoleng tse dipotlana kwa dikgaolong tsa Shoshong, Mahalapye le Tswapong borwa. Mabapi le ngongorego ya makhanselara ya tlhaelo ya metsi mo kgaolong ka bophara, Mme Kwailane o tlhalositse fa go tsweletswe le go lwantsha seemo seo ka go gokela dipompo mo sedibeng se se tlaa nosang motse wa Poloka le go gokelela sediba se se tlaa nosang motse wa Pilikwe, mme a bolela fa tiro ya Pilikwe e sa wediwa ka jaana beng ba konteraka e neng e thapetswe tiro eo ene ya phuaganya tiro e sa felelediwa. E rile makhanselara a tswa la bone ba lebogela thata lenaneo la Ipelegeng ka ba re le diretse Batswana ba le bantsi ditiro tse ba tlaa itshetsang ka tsone, mme ba re ba ngongorisiwa ke dituelo tse di kwa tlase tse di newang batho ba ba berekang mo Ipelegeng. Makhanselara a kgaletse badiri ba khansele go tlhoka go tseela dikgato beng ba dikonteraka tse di tlogelang ditiro di sa wediwa le mororo ba tsere bontlha bongwe jwa dituelo. Ba kopile mokwaledi wa khansele le molaodi go akanyetse go agela batho ba tennyanateng kwa metseng ya Moralane, Otse, Mokgenene le Poloka matlo a boroko ka lenaneo la Ipelegeng gore e re ka ngwaga wa 2016 batho bao ba bo ba na le matlo a a ka itepatepanyang le merwalela.